nb de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da nb en da da da da da da en da nl da da da da da da da zh sv da de en da da en da nl da da da da da da da da da da de nb nn da da da nl da da da da da da da de de da de da da da da da sv da da da da da da nb da da da da da da nl sv en en da da da da da da da da da da da en da da da da da da en sv de en da da en da da da da da da da da da en de de en da da da nb da da da da da da da en sv de en da da en da nl da nb nn da nb da da en nb da da da da da da da da da da da nb en da de da da da en da nn da da da da nb nn da da da da da nb da nn da da da da nb nn nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
DADDY’S HOME 2: Will Ferrell og Mark Wahlberg på 4K Ultra HD
4K Ultra HD: Okay, det her er altså noget af en komedie-kombination. For med opfølgeren til ‘Daddy’s Home’ fra 2015 samles i denne ombæring med ‘Daddy’s Home 2’ nemlig det umage firkløver Will Ferrell og Mark Wahlberg samt John Lithgow og Mel Gibson som henholdsvis sønner og fædre. Ja, så kan det jo kun gå helt galt for familiehyggen – på den sjove måde vel at mærke. Nu er filmen udkommet på det forrygende lækre 4K Ultra HD.
Men når det handler om børneopdragelse, så har deleforældrene Dusty og Brad – henholdsvis Mark Wahlberg og Will Ferrell – altså ganske godt styr på sagerne. Hvis de selv skal sige det. Eller et vil måske snarere sige, at det har de kun lige indtil, at Dustys far og Brads far ankommer til byen. For det kaster nemlig familierne ud i et komisk kaos.
Det betyder blandt andet, at ellers både glemte og gamle konflikter bryder ud i lys lue. Således bliver Dusty og Brads forhold i den grad sat på en en prøve, der giver begrebet ”sammenbragt familie” en helt ny og morsom betydning. Ja, jeg elsker især Will Ferrell, der er en af de morsomste mænd i branchen, mens jeg bestemt også har et soft spot for både John Lithgow og Mel Gibson
4K Ultra HD og ekstramateriale:
Udover, at komedien kommer på det flotte 4K Ultra HD-format med et farvemætte og detaljerigt billede samt en klar og dynamisk lydside, så medfølger der også en omgang ekstramateriale. Her finder du blandt andet slettede, forlængede og alternative scener, videre til en making of og et kig på de fire fædre samt spas fra settet med mere. Filmen følger desuden også med på Blu-ray.
– ‘Daddy’s Home 2’ udkommer på dvd, Blu-ray og 4K Ultra HD den 12. april.
ZOOLANDER 2: De to tumpede modeller er tilbage for fuld idioti
Blue Steel-looket er tilbage efter 15 år: Har du også bare gået og ventet på, at Ben Stiller og makkeren Owen Wilson skulle vende tilbage i deres efterhånden legendariske roller som de mere end dumme modeller Derek Zoolander og Hansel McDonald? Så er ventetiden som bekendt ovre – og nu er Zoolander 2 landet på Blu-ray, så du kan gense de to mandemodeller til evig tid.
Det er igen Ben Stiller, der instruerer, som han gjorde det tilbage i 2001. Det er dog ikke det eneste, der er ved det gamle. For udover Owen Wilson og Ben Stiller i front, så vender blandt andet også Will Ferrell tilbage i rollen som den komplet vanvittige og vanvittigt klædte modeskaber Mugatu. Ja, han er også denne gang de to modellers grusomme og skurkegrinende nemesis.
Nej, det burde ikke være en spoiler for nogen. Desuden er det ikke just historien, der bærer filmen hjem, men derimod de outrere karakterer og enkeltscener. Men ja, der er en historie. Om end den er mindst – og meget passende – lige så tumpet som Derek og Hansel. For en snigmorder dræber nemlig smukke mennesker verden over – en sag Penélope Cruz som Interpol-agent skal forsøge at løse.
Der går dog ikke lang tid før, at de drabelige beviser peger på Zoolander og hans makker, der dog i filmen har lagt deres modelkarrierer på hylden. De forvildes dog nu hurtigt ind i en heftig jagt på sandheden og bagmændene bag de mystiske mord. Og ja, de to trækkes naturligvis tilbage i modeverdenen, hvor de dog ikke just er nær så hotte som de var for 15 år siden.
Der er dog også nye karakterer med. Her er det Kristen Wiig, der stjæler rampelyset som den aldeles skøre og skønne modeskaber Alexanya Atoz, hvis ansigt er fyldt med så meget botox, at Kristen Wiig bag make-up’en nærmest er ukendelig. Som i den første film, er der også her fyldt med cameos – blandt andet dukker Justin Bieber og Sting op. Begge vellykkede cameos.
Godt nok er denne opfølger ikke nær så sjov eller vellykket som den første, men takket være de bizarre karakterer – ikke mindst Kristen Wiig og Will Ferrell, lander Zoolander 2 ikke helt på røven. Blu-ray-udgivelsen leverer desuden flmen med et virkeligt flot billede og et solidt lydspor samt en omgang ekstramateriale, der blandt andet ser nærmere på Zoolander-universet.
Zoolander 2 udkommer på dvd og Blu-ray den 23. juni.
[tabgroup][tab title=”Zoolander 2 | Blu-ray-anbefaling”]
Originaltitel: Zoolander 2, USA, 2016
Release: den 23. juni 2016
Medvirkende: Ben Stiller, Owen Wilson, Will Ferrell, Olivia Munn, Penélope Cruz, Christine Taylor, Kristen Wiig m.fl.
Spilletid: 1 time 42 min.
https://filmskribenten.dk/wp-content/uploads/2016/06/zoolander-2-Blu-ray-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-06-21 06:44:112016-06-21 06:44:11ZOOLANDER 2: De to tumpede modeller er tilbage for fuld idioti
ZOOLANDER 1 og 2: Sig hej Derek og Hansel – de legendarisk dumme mandemodeller
20. juni 2016/i Blu-ray/DVD /af Bjarke Friis Kristensen
To gange Zoolander på Blu-ray: Det hele startede faktisk ikke med den nu klassiske komedie Zoolander i 2001. Ben Stillers überdumme mandmodel Derek Zoolander så nemlig dagens lys allerede i 1996, hvor han indtog den tumpede rolle i et tv-indslag i forbindelse med en prisuddeling. Heldigvis tog Ben Stiller skridtet videre og bragte karakteren til det store lærred for nu 15 år siden.
I den første film kommer den populære og selvsmagende Derek Zoolander på glatis i modebranchen, da han bliver ledt bag lyset af fæle bagmænd, som har en bizar plan om at snigmyrde Malaysias premierminister. Ja, det er fjollet – hvilket dog fint matcher persongalleriet.
For overfor Ben Stiller finder man hans model-makker, den mindst lige så tumpede Hansel McDonald spillet af Owen Wilson. For mig er det dog Will Ferrell som den onde modemand Mugatu, der er favoritten. En fuldstændig manisk skurk, som Will Ferrell formår at spille til perfektion – godt hjulpet på vej af en mindst lige så maninsk og vanvittig garderobe.
Der skulle dog gå hele 15 år, inden at de to mandemodeller vendte tilbage i Zoolander 2. Det er igen Ben Stiller, der instruerer – og så er Will Ferrell desuden også tilbage i rollen som den komplet vanvittige Mugatu. Denne gang skal Derek og Hansel hjælpe Penélope Cruz som Interpol-agent med at fange folkene bag en række mord på smukke mennesker verden over.
Godt nok har de to modeller trukket sig tilbage fra branchen, men de bliver i deres jagt på skurkene tilbage i modeverdenen, hvor de dog ikke just er nær så hotte som de var for 15 år siden. Der er dog også nye karakterer med. Her er det Kristen Wiig, der stjæler rampelyset som den aldeles skøre og skønne modeskaber Alexanya Atoz med et Botox-fyldt ansigt
Hvor den første film havde en cameo som Donald Trump (ja, den er god nok), så finder man også i 2’eren op til flere cameos – blandt andet Justin Bieber og Sting. Så ja, du har nok luret, at hvis du er vild med Zoolander, så er det denne boks med de to film, du skal have fat på. Og hvis du endnu ikke kender Zoolander, så kommer du til det.
Zoolander 1 og 2 er udkommet på Blu-ray den 23. juni.
[tabgroup][tab title=”Zoolander 1 og 2 | Blu-ray-anbefaling”]
Originaltitel: Zoolander (2001) og Zoolander 2 (2016)
Release: den 23. juni 2016
Medvirkende: Ben Stiller, Owen Wilson, Will Ferrell m.fl.
Spilletid: 1 time 29 min. og 1 time 42 min.
Distributør: Paramount Home Entertainment[/tab][/tabgroup]
https://filmskribenten.dk/wp-content/uploads/2016/06/zoolander-2-Blu-ray-anmeldelse-thumb-1.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-06-20 08:19:452016-06-21 08:20:17ZOOLANDER 1 og 2: Sig hej Derek og Hansel – de legendarisk dumme mandemodeller
DADDY’S HOME: Will Ferrell og Mark Wahlberg i komisk kamp om at være den bedste far
13. juni 2016/i Blu-ray/DVD /af Bjarke Friis Kristensen
Komisk Blu-ray: Jeg er vild med Will Ferrell, naturligvis. Han er en af mine favoritkomikere og er med i nogle af mine favoritkomedier – så som Anchorman og Step Brothers. Nu er han for anden gang teamet op med Mark Wahlberg. De to udgjorde som bekendt også en komisk betjentduo i Te Other Guys.
Denne gang er der dog ikke tale om et par uheldige betjente. Will Ferrell spiller her den blødsødne og overkorrekte Brad, mens Mark Wark Wahlberg er den rå og nonchalante Dusty. Brad er stedfar til Dustys børn og bor nu sammen med dem og Dustys ekskone, hvor han gør sit bedste for at være den perfekte far.
Men en dag dukker Dusty uanmeldt op og vil nu pludselig gerne være en større del af børnenes liv. Og eks-konens. Så nu starter en kamp mellem de to mænd om at være den bedste far. Et klassisk komisk sammenstød mellem modsætninger. Den overfølsomme og elskelige Brad mod den ufølsomme og egoistiske Dusty.
Men ikke nok med det, for Dusty, der ankommer selvsikkert på sin motorcykel ender også med at flytte ind hos Brad og familien. Familieforviklingerne tager da også snart til, mens de to fædre får forvildet sig ud i den ene mere absurde situation efter den anden i forsøget på at overgå hinanden i at være far.
Will Ferrell spiller med vanlig deadpan-komik rollen som den følsomme Brad, mens Mark Wahlberg iklædt lædderjakke tager den hjem som rå far. Ja, det er de to mænd, der bærer filmen, men Linda Cardellini gør det ligeledes godt som konen, der ender mellem de to mænd sammen med børnene, der nu får dobbeltop på faderlige kærlighed.
Men selvom Daddy’s Home ikke nærmer sig at blive en af mine Will Ferrel-favoritter, så er han altid godt selskab. Og hvis man er vild med filmen, så kan man glæde sig over, at der allerede er annonceret en 2’er. Desuden indeholder Blu-ray-udgivelesen en omgang ekstramateriale, blandt andet slettede og forlængede scener, en making of samt en række øvrige kortere featuretter med sjov og ballade fra filmens tilblivelse.
Daddy’s Home er udkommet på dvd og Blu-ray den 26. maj.
[tabgroup][tab title=”Daddy’s Home | Blu-ray “]
Originaltitel: Daddy’s Home, USA, 2015
Release: den 26. maj 2016
Medvirkende: Will Ferrell, Mark Wahlberg, Linda Cardellini m.fl.
Spilletid: 1 timer 36 min.
Distributør: Paramount Home Entertainment[/tab][/tabgroup]
https://filmskribenten.dk/wp-content/uploads/2016/06/Daddys-Home-anmeldelse-blu-ray-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-06-13 09:10:232016-06-13 17:29:24DADDY’S HOME: Will Ferrell og Mark Wahlberg i komisk kamp om at være den bedste far
TE LEGO MOVIE: Heftig og opfindsom animationsaction, så det klodser (tøhø, klodser)
6. juli 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Jeg har ikke været en knægt fuldstændig opslugt af at bygge med Lego. Jeg var mere til dinosaurer, der på forhånd var formet til sin endelig form af plast, der kun kan tænkes at have været sundhedsskadeligt. Men ja, som alle andre, har jeg selvfølgelig også sat de små, danske byggeklodser sammen, men nogen særlig nostalgisk kraft har de dog ikke på mig.
Jeg har derfor heller ikke ligget søvnløs i spænding over at få set Te Lego Movie, og jeg har da også først nu med udgivelsen på Blu-ray fået den set. Men da der med biografpremieren rullede lutter positive anmeldelser ind, blev min nysgerrighed bestemt pirret og forventninger sat en smule i vejret.
Jeg er også på mange måder begejstret. Måske ikke over te roof-begejstret, men jeg er bestemt røget tilbage i Lego-legekassen med stor fornøjelse. Netop det legende element ved klodserne bruges i filmen veloplagt, sjovt og som en medrivende del af historien. For her bygges der nye maskiner og hele verdener op af klodserne for næsten af en.
Eksempelvis under en heftig flugt, hvor et flugtkøretøj samles af improviserede dele fra omgivelserne – præcis som, når man selv improviserer sig frem til de mest fantasifulde maskiner. Men filmens hovedkarakter er ikke særligt fantasifuld. Emmet er faktisk både fantasiløs og en yderst anonym person, der uvilligt hives ind i et vildt eventyr for at redde intet mindre end hele verden. Sådan cirka.
Det gør således fra første animerede billede over stok og sten. Af og til også så hurtigt, at eneste drivende kraft i filmen synes at være tempoet. Heldigvis smyger historien sig gennem opfindsomme Lego-verdener, hvor man ikke mindst møder en række sjove karakterer. Selvfølgelig en oplagt Chris Pratt som Emmet.
Will Ferrell lægger diabolsk stemme til den semi-fjollede überskurk, Elizabeth Banks er sej heltinde, mens Liam Neeson er herligt skizofren som betjent med to personligheder, mens Morgan Freeman er beroligende autoritær som troldmand, og så dukker Will Arnett op som en sjov og selviscensat Batman. Te Lego Movie er kort fortalt veloplagt, legesyg og tempofyldt animationsaction så det klodser. Oh yes I did.
Filmen, Te Lego Movie, 4/6:
Ekstramateriale, billede og lyd:
Filmens farverige og sprudlende univers klarer sig upåklageligt på Blu-ray. Billedet står veldefineret og detaljerigt, skarpt og farvemættet hele vejen, mens lydsporet spiller dynamisk og medrivende med sine velbalancerede niveauer, der har både klarhed, god pondus og solid bund. Ekstramaterialet er desuden helt udmærket, men dog mest bestående af en række kortere indslag.
Der lægges ud med et morsomt og engagerende kommentarspor med filmens instruktører og manusforfatterne Phil Lord og Christopher Miller samt Chris Pratt, Elizabeth Banks, Will Arnett, Alison Brie og Charlie Day. Videre er der sang med Batman (1 min.), en falsk trailer for en Michelangelo og Lincoln-Lego-actionfilm (1 min.) samt lidt sjov med en Lego-ninja (2 min.).
Videre følger en informativ og underholdende, men også kort behind te scenes (13 min.), en sing-along-sang fra filmen (3 min.) samt en håndfuld korte indslag om, hvordan forskellige køretøjer bygges (13 min.), et kig på storyboards (4 min.) samt en række ret vilde fanlavede stop-motion-film (4 min.), outtakes (3 min), promo-indslag (4 min.), en test-animation (1 min.) samt storyboard af fraklippede scener (3 min.).
Ekstramateriale 3/6  | Billede 6/6 | Lyd 6/6
– Besøg Filmskribenten på Facebook HER. [tabgroup][tab title=”Lego | Blu-ray-anmeldelse”]Samlet vurdering af Blu-ray-udgivelsen 4/6:
Originaltitel: Te Lego Movie, USA, 2014
Release: d. 23. juni 2014
Instruktion: Phil Lord, Christopher Miller
Medvirkende: Chris Pratt, Elizabeth Banks, Will Ferrell, Morgan Freeman, Liam Neeson, Jonah Hill, Channing Tatum, Alison Brie m.fl.
Udgiver: Warner Home Entertainment[/tab][/tabgroup]
https://filmskribenten.dk/wp-content/uploads/2014/07/lego-movie-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-07-06 13:53:282014-07-06 13:53:28TE LEGO MOVIE: Heftig og opfindsom animationsaction, så det klodser (tøhø, klodser)
ANCHORMAN 2: TE LEGEND CONTINUES: Will Ferrell og co. er tilbage i veloplagt absurd to’er
30. juni 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Du kan roligt ånde lettet op, for ja, Anchorman 2: Te Legend Continues er en yderst værdig opfølger til en af de sjoveste film, du har set – nemlig Anchorman: Te Legend of Ron Burgundy fra 2004. Nu er Will Ferrell og co. veloplagt tilbage som de selvsmagende nyhedsværter med store egoer anno 1979.
Ron Burgundy nyder på trods af sin inkompetence fortsat succes som nyhedsvært på tv-stationen i San Diego. Men hammeren falder og han fyres – og ikke nok med det, hans kollega og kone får chefposten. Ron Burgundy forlader i vrede både kone og søn, men tilbydes midt i sin nedtur job på verdens første tv-kanal, der vil sende nyheder døgnet rundt. Han samler derfor sit gamle hold og drager til New York for at generobre tronen som nyhedsværternes konge.
Som sin forgænger er her også tale om en absurd og grotesk komedie, der ikke giver en fuck for, hvor tåbeligt, man har lov at opføre sig, eller hvor langt ude scenarier, man kan sætte de excentriske karakterer i. Her er blandt andet et biluheld i slowmotion, der involverer skorpioner og bowlingkugler, og en scene hvor vejrværten Brick tror, han har mistet sine ben. Ja, det er tåbeligt og heldigvis virkelig sjovt.
Men det er en tåbelighed, der kræver komisk talent af rang, og det er præcis, hvad Will Ferrell og co. har. Pokkers god timing, komisk kemi og veloplagt sans for fjollede improvisationer og sort snak. Det får man masse af, og måske også en smule for meget. For selvom alle scener er sjove (mere eller mindre), kunne man godt have strammet filmen lidt op. Det ændrer dog ikke på, at her er komisk guld på stribe.
Desuden fungerer fjollerierne også som en spidende satire over mediers tørst efter seertal, hvorfor de vigtige historier forbigås. For Ron Burgundy og co. finder nemlig ud af, at ligegyldige nyheder – der faktisk ikke engang er nyheder – sender seertallene i vejret med raketfart. Du ved, historier om kattekillinger og den slags. Du kan bare se Aftenshowet eller Go’ morgen Danmark, hvor du finder samme omgang ligegyldigt lort, der lefler for laveste fællesnævner.
Men selvom filmen måske er en smule for lang for sit eget bedste, skal man på ingen måde underkende, at her er tale om en komedie, der rent faktisk er sjov. Meget sjov. Ron Burgundy er fortsat en af Will Ferrells bedste karakterer, Steve Carells blanke Brick er herligt dum og Paul Rudd som kvindebedårer uforbederlig, mens David Koechner blot er alt for meget. Jeg sidder klar til en tredje omgang.
Filmen, Anchorman 2: Te Legend Continues, 4/6:
Ekstramateriale, billede og lyd:
Filmens herlige tåbeligheder kommer forrygende flot til deres ret på Blu-ray. Billedets klare farvepalet gengives detaljerigt og knivskarpt, mens lydsporet upåklageligt gengiver de skarpe replikker med afbalancerede niveauer og indtagende detaljer. Udgivelsens omfattende ekstramateriale er en historie for sig og fordeler sig da også ud på en ekstra skive. En sand guldgrube af absurde fraklip samt mere informative indblik i filmens tilblivelse.
Man får et veloplagt kommentarspor med instruktør Adam McKay samt Will Ferrell, Steve Carell, Paul Rudd, David Koechner og Judd Apatow. Det er måske ikke det mest informative, selvom her er flere fine insights, til gengæld er det sjovt. Videre er der en behind te scenes med interviews af cast og crew interviews om blandt andet manus og nye medvirkende (19 min.), en gag reel med adskillige komiske guldkorn (15 min.), Line-O-Rama med flere alternative takes og jokes (8 min.).
Man får også et kig på scenen, hvor Burgundy styrer et delfinshow (2 min.), Veronica og Linda i totterne på hinanden (2 min.), flere fraklip (2 min.), noget om karakteren Kench Allenby (2 min.), et segment, hvor manus øves (22 min.), endnu en behind te scenes om blandt andet kasserede manusidéer, forberedelser og special effects (46 min.), otte slettede scener, der alle er værd at se (10 min.) og en stor stak forlængede og alternative scener, man bør se det hele af (92 min.). Sluttelig ’previsualizations’ for de effektfyldte scener (9 min.), auditions, også fra den første film (7 min.) samt Jack Black, der med en sang brokker sig over, han ikke er med i filmen (4 min.).
Ekstramateriale 6/6 | Billede 5/6  | Lyd 6/6
– Besøg Filmskribenten på Facebook HER. [tabgroup][tab title=”Anchorman 2: Te Legend Continues | Blu-ray-anmeldelse”]Samlet vurdering af Blu-ray-udgivelsen 5/6:
Originaltitel: Anchorman 2: Te Legend Continues, USA, 2013
Release: d. 12. juni 2014
Medvirkende: Will Ferrell, Steve Carell, Paul Rudd, David Koechner, Christina Applegate m.fl.
Udgiver: Paramount Home Entertainment[/tab][/tabgroup]
https://filmskribenten.dk/wp-content/uploads/2014/06/anchorman-2-thumb-02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-30 23:16:412014-06-30 23:16:41ANCHORMAN 2: TE LEGEND CONTINUES: Will Ferrell og co. er tilbage i veloplagt absurd to’er
ANCHORMAN 2: TE LEGEND CONTINUES: Will Ferrell og co. er tilbage i veloplagt absurd to’er
30. januar 2014/i Anmeldelser, Biograf /af Bjarke Friis Kristensen
Du kan roligt ånde lettet op, for ja, Anchorman 2: Te Legend Continues (eller Anchorman: Fortsat flimmer på skærmen, som den håbløse danske titel lyder), er en yderst værdig opfølger til en af de sjoveste film, du har set – nemlig Anchorman: Te Legend of Ron Burgundy fra 2004. Nu er Will Ferrell og co. veloplagt tilbage som de selvsmagende nyhedsværter med store egoer anno 1979.
Ron Burgundy nyder på trods af sin inkompetence fortsat succes som nyhedsvært på tv-stationen i San Diego. Men hammeren falder og han fyres – og ikke nok med det, hans kollega og kone får chefposten. Ron Burgundy forlader i vrede både kone og søn, men tilbydes midt i sin nedtur job på verdens første kanal, der vil sende nyheder døgnet rundt. Han samler derfor sit gamle hold og drager til New York for at generobre tronen som nyhedsværternes konge.
Som sin forgænger er her også tale om en absurd og grotesk komedie, der ikke giver en fuck for, hvor tåbeligt, man har lov at opføre sig, eller hvor langt ude scenarier, man kan sætte de excentriske karakterer i. Her er blandt andet et biluheld i slowmotion, der involverer skorpioner og bowlingkugler, og en scene hvor vejrværten Brick tror, han har mistet sine ben, eftersom han har grønne bukser på foran studiets green screen. Ja, det er tåbeligt, og heldigvis virkelig sjovt.
Men det er en tåbelighed, der kræver komisk talent af rang, og det er præcis, hvad Will Ferrell og co. har. Pokkers god timing, komisk kemi og veloplagt sans for fjollede improvisationer og sort snak. Det får man masse af, og måske også en smule for meget. For selvom alle scener er sjove (mere eller mindre), så kunne man godt have strammet filmen lidt op. Det ændrer dog ikke på, at her er komisk guld på stribe.
Desuden fungerer fjollerierne også som en spidende satire over mediers tørst efter seertal, hvorfor de vigtige og komplekse historier forbigås. For Ron Burgundy og co. finder nemlig ud af, at luftige og ligegyldige nyheder – der faktisk ikke engang er nyheder – sender seertallene i vejret med raketfart. Du ved, historier om kattekillinger og den slags. Du kan bare se Aftenshowet eller Go’ morgen Danmark, hvor du finder samme omgang ligegyldigt lort, der lefler for laveste fællesnævner.
Men ja, selvom filmen måske er en smule for lang for sit eget bedste, skal man på ingen måde underkende, at her er tale om en komedie, der rent faktisk er sjov fra start til slut. Ron Burgundy er fortsat en af Will Ferrells bedste karakterer, Steve Carells blanke Brick er herligt dum og Paul Rudd som kvindebedårer uforbederlig, mens David Koechner blot er alt for meget. Ja, jeg skal nok sidde klar til en tredje omgang.
– ’Synes godt om’ Filmskribenten på Facebook HER. [tabgroup][tab title=”Anchorman 2: Te Legend Continues | Biografanmeldelse”]Vurdering 4/6:
Originaltitel: Anchorman 2: Te Legend Continues, USA, 2013
Premiere: d. 30. januar 2014
Medvirkende: Will Ferrell, Steve Carell, Paul Rudd, David Koechner, Christina Applegate m.fl.
https://filmskribenten.dk/wp-content/uploads/2014/01/anchorman-2-thumb02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-01-30 08:53:442014-01-30 08:53:44ANCHORMAN 2: TE LEGEND CONTINUES: Will Ferrell og co. er tilbage i veloplagt absurd to’er
ANCHORMAN: TE LEGEND OF RON BURGUNDY: Will Ferrells politisk ukorrekte nyhedsvært er stadig forrygende morsom
30. december 2013/i Artikel, En nyklassiker du skal se /af Bjarke Friis Kristensen
En nyklassiker du skal se: Med Anchorman 2: Te Legend Continues lige om hjørnet, er det oplagt at se eller gense den første film fra 2004, som netop er udkommet på Blu-ray her i landet. Well, den kan man nu egentlig se hvornår det skal være, for Anchorman: Te Legend of Ron Burgundy er en komedie, der fortsat holder her 10 år efter sin premiere.
Will Ferrell er som den selvsmagende og politisk ukorrekte nyhedsvært Ron Burgundy en af hans absolut bedste og sjoveste roller. Han er stjernen på en tv-station i San Diego, hvor filmen udspiller sig i midt-70’erne. Man følger således livet på stationen, hvor et kvindeligt modstykke indfinder sig i skikkelse af en blond Christina Applegate som den selvstændige Veronica Corningstone.
Ron Burgundy gøres veloplagt følgeskab af hans venner og kollegaer, Paul Rudd som reporter, David Koechner som sportsjournalist og en tumpet vejrvært spillet af Steve Carell. Et firkløver, der udgør en herlig mandschauvinistisk redaktion, der roder sig ud i den ene sjove situation efter den anden. De kommer blandt andet i karambolage med en konkurrerende nyhedsstation, der udvikler sig til en kamp på liv og død.
Dumt, absurd og ofte alt for meget – på den helt rigtige måde. Det er dog ubetinget Will Ferrell, der er filmens absolutte hovedperson. Ja, han er en personlig favorit, hvis du ikke skulle have luret det. Men man kan heller ikke andet end at falde for hans både skabagtige og selvsikre Ron Burgundy, der både improviserer veloplagt med absurde rablerier og spiller energisk på tværfløjte. Ja, den skal du se.
Desværre medfølger der intet ekstramateriale med Blu-ray-udgivelsen. Det kunne ellers have været sjovt med et kig bag kameraet, hvor der uden tvivl ville være komisk guld at komme efter med tanke på blandt andet de mange improvisationer. Til gengæld ser filmen flot ud og lyder lige så godt. Nå, men jeg smutter, skal lige se den igen.
– ’Synes godt om’ Filmskribenten på Facebook HER. [tabgroup][tab title=”Anchorman: Te Legend of Ron Burgundy (2004) | Blu-ray | En nyklassiker du skal se”]
Originaltitel: Anchorman: Te Legend of Ron Burgundy, USA, 2004
Release: d. 2. oktober 2013
Medvirkende: Will Ferrell, Christina Applegate, Paul Rudd, Steve Carell, David Koechner, Fred Willard m.fl.
Udgiver: Paramount Home Entertainment[/tab][/tabgroup]
https://filmskribenten.dk/wp-content/uploads/2013/12/anchorman-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-12-30 17:32:572013-12-30 17:34:47ANCHORMAN: TE LEGEND OF RON BURGUNDY: Will Ferrells politisk ukorrekte nyhedsvært er stadig forrygende morsom
’Anchorman’ som 8 Bit-spil
7. juli 2013/i Filmsjov, Spoof /af Bjarke Friis Kristensen
Selvfølgelig er en af dine favorit komedier Anchorman: Te Legend of Ron Burgundy med Will Ferrell som den legendariske nyhedsvært Ron Burgundy – og selvfølgelig glæder du dig til opfølgeren Anchorman: Te Legend Continues. Men inden den lander i de danske biografer, hvilket først sker til januar næster år, kan du få et lille ekstra Burgundy-fix med denne 8-bit-spil-version.
Her følger man Ron, Brian, Brick og Champ – og ja, her er både lækker jazz flute, sex panther-cologne og Ron på en enhjørning. Stay classy…
– Bliv ven med Filmskribenten på Facebook her.
– Hvis film var som Donkey Kong
– ’Iron Man’ i 8-bit på 60 sekunder
– ’Drive’ som charmerende arkadespil
https://filmskribenten.dk/wp-content/uploads/2013/07/anchorman-8-bit-thumb.jpg 166 290 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-07-07 15:44:252013-07-07 15:44:25’Anchorman’ som 8 Bit-spil
TE CAMPAIGN: Ferrell og Galifianakis i fjollet valgkamp
26. februar 2013/i Anmeldelser, Blu-ray/DVD /af Bjarke Friis Kristensen
Jeg elsker Will Ferrell og Zach Galifianakis, men hvem gør ikke det. Så en film, hvor de to tørner sammen er selvfølgelig obligatorisk filmpensum i min bog. Helt vellykket er deres valgkamps-komedie dog ikke. Men der er heldigvis nok af sjove øjeblikke til at Te Campaign holder hjulene kørende til den desværre alt for sentimentale afslutning.
Ferrell spiller kongresmedlemmet Cam Brady, der altid vinder valget i sin stat, da han er den eneste, som stiller op. Det ændrer sig imidlertid, da to mænd med politisk magt beslutter sig for at vippe Brady af pinden på grund af økonomisk gevinst. De får derfor Galifianakis aka den tumpede Marty Huggins til at gå ind i politik.
Det bliver således startskuddet til en både beskidt og fjollet valgkamp, hvor de to kandidater slås om vælgernes stemmer. Så nu skal der både kysses babyer, loves guld og grønne skove samt bruges feje tricks til at få modstanderen i fedtefadet. På den måde bliver filmens komiske epicenter altså clashet mellem de to komikere.
Cam Brady er en skamløs skørtejæger, der kun går op i sig selv, hvorimod Marty Huggins har hjertet på rette sted, men til gengæld er for dum til at kunne åbne en dør – bogstavelig talt. Ja, det er dumt, men også ret sjovt. Desværre mister filmen pusten undervejs og hopper mere eller mindre tilfældigt fra den ene tåbelighed til den anden – tåbelig er i dette tilfælde dog positivt ment.
For Ferrell er herligt arrogant, mens Galifianakis’ naive karakter er tilpas blank til, at man både griner af og fatter sympati for ham og hans familie. Den politiske satire forbliver dog noget letkøbt, men som letbenet fjolleri fungerer den tåbelige duo ganske fint – om end der ikke leveres komisk guld i overmål.
Te Campaign er med aldre ord en delvist vellykket komedie, der rammer en smule mere ved siden af end plet. Desuden er det ret sjovt, at instruktør Jay Roachs foregående film, Game Change, også handlede om politik, men altså i en alvorlig indpakning. Han må have haft brug for at få politisk luftforandring.
Filmen står med sin klare farvepalet både flot og farvemættet hele vejen. Detaljegraden er desuden indtagende og kontrasten solid. Lydsporet spiller ligeledes godt og går klart igennem med overbevisende niveauer.
Herudover får man en smule ekstramateriale. Lidt ekstra improvisationer (4 min.), fjollede fraklip (4 min.) samt 9 slettede scener, hvoraf der er et par ret sjove imellem (16 min.) – de er værd at se. Desuden kan man se filmen i både biografudgaven og en 10 minutter længere version – jeg så sidstnævnte.
Billede: 5/6 | Lyd: 5/6  | Ekstramateriale: 2/6  [tabgroup][tab title=”Te Campaign | Blu-ray-anmeldelse”]Samlet vurdering: 3/6
Originaltitel: Te Campaign, USA, 2012
Udgivelse: d. 15. januar
Medvirkende: Will Ferrell, Zach Galifianakis, Jason Sudeikis m.fl.
Spilletid: 85 min. (biograf-version) 95 min. (forlænget version)
Udgiver: Warner Home Entertainment[/tab][/tabgroup]
https://filmskribenten.dk/wp-content/uploads/2013/02/thecampaign-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-02-26 07:37:262013-02-26 07:40:04TE CAMPAIGN: Ferrell og Galifianakis i fjollet valgkamp
Side 1 af 212
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme